শ্রীলঙ্কার জাতীয় প্রতীকসমূহ
শ্রীলঙ্কার জাতীয় প্রতীকসমূহ হল এমন প্রতীক যেগুলো শ্রীলঙ্কার ভিতর ও বিদেশে ঐতিহ্য, সংস্কৃতি, ইতিহাস এবং ভূবিজ্ঞান হিসেবে দেশ ও জনগণের প্রতিনিধিত্ব করে। শ্রীলঙ্কার জাতীয় প্রতীকগুলো হল: জাতীয় সংগীত, জাতীয় পতাকা, জাতীয় প্রতীক, জাতীয় ফুল, জাতীয় গাছ, জাতীয় পাখি, জাতীয় প্রজাপতি, জাতীয় রত্নপাথর এবং জাতীয় খেলা। সেগুলো চয়ন করা হয়েছিল এবং সময়বিশেষে সরকারিভাবে ঘোষিত হয়েছিল। এতদ্ভিন্ন অন্যান্য বেশ কিছু প্রতীক আছে যেগুলো সরকারিভাবে স্বীকৃত নয় কিংবা জাতীয় প্রতীকরূপে মান্যতা দেওয়া হয়নি, কিন্তু সেগুলো স্থানীয়ভাবে জাতীয় প্রতীক হিসেবেই পরিগণিত। শ্রীলঙ্কার গণতান্ত্রিক সমাজতান্ত্রিক প্রজাতন্ত্রের সংবিধানে ঘোষিত হয় জাতীয় পতাকা, জাতীয় সংগীত, জাতীয় দিবস এবং জাতীয় ভাষা। শ্রীলঙ্কার জাতীয় রাষ্ট্র পরিষদ ১৯৭৭ খ্রিস্টাব্দের ৭ সেপ্টেম্বর তারিখে এই সংবিধান ঘোষণা করেছিল। ১৯৮৭ খ্রিস্টাব্দের ১৪ নভেম্বর তারিখে শ্রীলঙ্কার আইনসভা সংবিধানের ত্রয়োদশ সংশোধনী অনুমোদন করার পর সিংহলি এবং তামিল এই দুই ভাষাকেই দেশের জাতীয় ভাষা হিসেবে স্বীকৃতি দিয়েছিল।